ANALITINĖ KONSULTACINĖ PAŽYMA

**ŠILUMOS TIEKIMO ĮMONIŲ GYVYBINGUMO VERTINIMAS**

**2019 M.**

**Įžanga**

Vadovaujantis Šilumos ūkio įstatymo 30 str. 2 dalimi, licencijų išdavimo tvarką ir taisykles tvirtina Vyriausybė. Licencijas šilumos tiekėjui, tiekiančiam ne mažiau kaip 10 GWh šilumos per metus, atsižvelgdama į savivaldybės institucijos rekomendacijas, išduoda, jų galiojimą sustabdo, panaikina ir licencijuojamą veiklą kontroliuoja Taryba. Licencijas mažiau šilumos tiekiančiam tiekėjui išduoda, sustabdo, panaikina ir licencijuojamą veiklą kontroliuoja savivaldybės institucija.

Komisija (dabar Valstybinė energetikos reguliavimo taryba (VERT)), vykdydama licencijuojamų energetikos įmonių veiklos priežiūrą bei siekdama užtikrinti, kad vartotojai gautų nepertraukiamas bei kokybiškas paslaugas, atliko 42 šilumos sektoriaus įmonių 2018 m. finansinio pajėgumo vertinimą ir konstatavo, kad 4 ūkio subjektų finansinis pajėgumas nėra pakankamas licencijuojamai veiklai vykdyti, t. y. mažesnis nei nustatyta žemutinė reikšmė – 1,64 (2017 m. – 1,58).

Komisija įpareigojo UAB „Birštono šiluma“, UAB „Pakruojo šiluma“, UAB „Šakių šilumos tinklai“ ir UAB „Nemenčinės komunalininkas“ per 40 kalendorinių dienų pateikti paaiškinimus dėl esamos finansinės situacijos, juos pagrindžiančius dokumentus bei finansines ataskaitas, sudarytas 2019 m. liepos 1 d., pakartotiniam vertinimui atlikti.

Vertinimas atliekamas vadovaujantis Ūkio subjektų technologinio, finansinio ir vadybinio pajėgumo įvertinimo tvarkos aprašu, patvirtintu Komisijos 2009 m. sausio 29 d. nutarimu Nr. O3-6 „Dėl Energetikos įmonių technologinio, finansinio ir vadybinio pajėgumo įvertinimo tvarkos aprašo patvirtinimo“ (toliau – Aprašas). Lietuvos šilumos tiekėjų asociacijos (LŠTA) vertinimu, Aprašo rodikliai neatitinka siektų tikslų ir neparodo tikslios įmonės gyvybingumo situacijos, todėl būtina rodiklius tobulinti.

**CŠT ĮMONIŲ KOMENTARAI FINANSINIO GYVYBINGUMO RODIKLIAMS**

***Grynasis pelningumas (R1) – (grynasis pelnas/pardavimo pajamos)x100***

|  |  |
| --- | --- |
| **Rodiklį įtakojantys veiksniai** | **Galimos įtakos komentaras** |
| Šilumos **pardavimo apimčių kitimas** dėl klimato sąlygų | Jei faktinė realizacija didesnė nei nustatyta bazinėje kainoje, todėl surenkama daugiau pajamų (per pastoviąją dedamąją), kurios padidina ir grynąjį pelningumą. Vėlesniais laikotarpiais „**perrinktas“ pajamas reikės gražinti ir tai turės neigiamos įtakos** vėlesniais atitinkamais laikotarpiais. Gali būti ir priešingai... |
| Šilumos **pardavimo apimčių kitimas** dėl vartotojų atsijungimo/prisijungimo dėl renovacijos įtakos ar pan. | Atskirais atvejais, ypač mažosiose įmonėse, gali reikšmingai įtakoti gyvybingumą. Įtakos turi vis dar kai kuriuose miestuose eksploatuojamos atviros karšto vandens sistemos. *Kada įvertinama atsijungimų įtaka?* |
| **Viršnorminės kintamosios sąnaudos**, neįskaičiuotos į bazinę kainą dėl palyginamųjų rodiklių viršijimo, dėl nepripažinimo pagrįstomis ar pan. | **Faktiniai kuro suvartojimo ir elektros suvartojimo rodiklių neatitikimai** nustatytiems bazinėje kainoje. Turėtų būti vertinamos mažiausiai trijų metų lyginamosios kuro sąnaudos. Dėl tam tikrų aplinkybių smarkiai sumažėjusios kuro sąnaudos turi neigiamą įtaką įmonės pelningumui. Įtakos turi bazinėje kainoje nustatytų šilumos perdavimo nuostolių neatitikimas esamiems.  Pavyzdys: *viršijamas kuro sunaudojimas kg/MWh šilumos vienetui pagaminti*. *Galima įrengti naują „vasarinį“ katilą, bet jis padidins šilumos kainas – todėl įmonė neinvestuos, o VERT nederins tokios investicijos? Vartotojui galimai tai pigiausia alternatyva, tačiau reguliuojama įmonė patiria finansinių nuostolių.* ***Išeitis*** *– siekti ekonominio rezultato šilumos gamyboje (EUR/MWh), o ne techninio rodiklio. Negalima už tai bausti įmonės, kad siekia pigiausios šilumos... Analogiškas šilumos perdavimo nuostolių poveikis – vietoje MWh/km mažinimo, geriau siekti mažiausios šilumos perdavimo suminės kainos EUR/MWh* |
| **Viršnorminės sąlygiškai pastoviosios sąnaudos** (jų elementai), neįskaičiuotos į bazinę kainą dėl palyginamųjų rodiklių viršijimo, dėl nepripažinimo pagrįstomis ar pan. | Įtaka įmonei gali būti labai reikšminga, itin dėl DU. Nėra aiškaus reglamentavimo kaip derinamas su VERT įsigytas ilgalaikis turtas, kuris nėra įtraukiamas į investicinius planus. Vienas turtas įtrauktas, kitas ne. Bazinėje **kainoje nepripažįstamos išlaidos darbuotojų naudai**, o pagal pelno mokesčio įstatymą jos yra leidžiami atskaitymai. Taip pat šios išlaidos suderėtos su profesine sąjunga pasirašytoje kolektyvinėje sutartyje. |
| **Apyvartinių lėšų ir paskolų didelis poreikis**, o jų palūkanos neįtrauktos į šilumos kainas | **Apyvartinių lėšų poreikis ypač išauga šildymo sezono metu**, kai apmokėjimas už kurą turi būti atliekamas gerokai anksčiau, nei susigrąžinami pinigai iš vartotojų. O pastarieji šildymo sezono metu dar labiau padidina savo įsiskolinimą, kurį paskui panaikina didesniais apmokėjimais nei priklauso vasaros metu. Problema dar labiau paaštrėjo pasikeitus dujų pirkimo tvarkai. Dabar už dujas šilumos tiekėjas didžiąją dalį pinigų turi sumokėti dar prieš einamąjį mėnesį, o iš vartotojų įmokos surenkamos tik iki kito mėnesio, einančio po einamojo, pabaigos. Taip **susidaro beveik dviejų mėnesių tarpas**, kurį šilumos tiekėjas turi finansuoti naudodamas trumpalaikio skolinimosi instrumentais.  Apyvartinių lėšų trūkumas atsiranda šildymo sezono pradžioje. |
| Didelis **įsiskolinusių vartotojų** (tame tarpe beviltiškų) **skaičius** | Reikia **skaičiuoti skolų nuvertėjimą**, o tai yra papildomos sąnaudos, kurios blogina finansinį rezultatą. Be to, į kainą nėra įtraukiamos blogų skolų sąnaudos, nepaisant to, jog šilumos tiekėjai turi žymiai labiau apribotas galimybes nutraukti paslaugos teikimą nemokiam vartotojui nei kitos komunalinės įmonės |
| **Specifinės įmonės veiklos sąlygos**, lemiančios padidintas sąnaudas arba sumažintas pajamas konkrečiais metais | Įmonės nuostolius **didina šilumos poreikio svyravimai**, arba atsirandantys **dėl specifinių priežasčių**, pvz., teismų procesai, poilsio ir gydymo įmonės vienu metu įjungia šilumos vartojimo įrenginius (atskirais atvejais šios įmonės suvartoja virš 40 proc. viso šilumos kiekio, o vasarą dar daugiau. |
| Šilumos vartotojams **grąžinamas ekonominis efektas** už pasibaigusį reguliacinį laikotarpį | Pagal apskaitos standartus nėra galimybės apskaityti pajamų perrinkimo ar nesurinkimo, kuris bus įvertintas ir įtrauktas per kainos perskaičiavimą ar naujos kainos nustatymą. Dėl šios priežasties **finansiniai įmonių rezultatai gali labai reikšmingai svyruoti tarp metų**. Savivaldybės pelną vertina metų perspektyvoje – **gali išimti, kaip didvidendus**. |
| **Vėluojantis** bazinių šilumos kainų nustatymas/ perskaičiavimas ir dėl to neadekvatus pajamų/sąnaudų balansas | Įmonės pavyzdys:  •Iki 2017-10 įsigaliojusi šilumos bazinė kaina nustatyta dar 2011 metais, t.y. pastoviosios sąnaudos **2015-2017 metais** buvo **dengiamos remiantis 2011 m. skaičiavimais**.  •Nuo 2017-10 įsigaliojusi šilumos bazinė kaina pateikta derinti 2015 m., t.y. pastoviosios sąnaudos **2018-2019 metais dengiamos remiantis 2015 m. skaičiavimais**.  Dėl daugiau nei metus vėluojančio perskaičiavimo, dalis faktiškai patirtų sąnaudų (pvz. ATL sąnaudos) **nėra įtrauktos į kainą**. Kita vertus, kainoje nėra įvertinto ir per didelio jau surinktų kitų pastoviųjų sąnaudų dydžio. |
| Dėl **teisinio reguliavimo patirti nuostoliai** (išlaidos, susijusios su šilumos punktų neperdavimu, nuostoliai dėl karšto vandens tiekimo ir t.t.) | Karšto vandens tiekimo veikloje **faktiniai nuostoliai yra didesni, nei leidžiami VERT**. Dideli nuostoliai KV atvirose sistemose.  Šilumos **punktų nusidėvėjimo ir eksploatacijos sąnaudos**: jei įmonė turi šilumos punktų, kurių eksploatacijos sąnaudos kasmet didėja, nes šilumos punktų naudingo tarnavimo laikas baigiasi ir jau reikalingas kapitalinis jų remontas, o jų remonto ir eksploatacijos sąnaudos nėra padengiamos. |
| **Kitos** priežastys? | Ilgalaikio **turto vertės sumažėjimo sąnaudos** turėjo neigiamos įtakos. **Turto pardavimo pelnas** turėjo teigiamos įtakos.  **ATL pardavimų pelnas...**  Ilgalaikio turto **nusidėvėjimo sąnaudų neatitikimas finansinėje apskaitoje** ir reguliavimo apskaitos sistemoje |
| Turto **nusidėvėjimo normatyvų skirtumai** | Įmonės **buhalterinis ir reguliacinio turto nusidėvėjimo normatyvai skiriasi kelis-keliolika kartų**, itin didelę reikšmę turi metų rezultatui kai **atliekamos didelės apimties investicijos**, kurios buhalterijoje pradeda **dėvėtis nuo eksploatacijos pradžios**, o į šilumos tarifą yra **įtraukiamas tik per šilumos perskaičiavimą**/bazinės kainos tvirtinimą, tai gali būti po metų ir daugiau. |

Išvados:

1. Atskirų **metų rodiklis nekorektiškas ir „šokinėjantis**“ – reikėtų naudoti bent už kelis metus arba už reguliacinį laikotarpį. Ilgalaikės kainos tam ir skirtos.
2. **Pelningumas didele dalimi priklauso nuo reguliacinių sprendimų.**
3. Turto **nusidėvėjimo apskaitos skirtumai** daro reikšmingą įtaka.
4. Reikia **atskirai vertinti investicijų grąžą**, pelną, ir **ekonominį efektą**, pasiektą dėl įmonės veikos. Kaip tai įforminti?
5. **Įmonės nėra skatinamos**. Veikdamos efektyviai, pigiau įsigydamos kurą ir priemones, sutaupytas lėšas yra priverstos grąžinti vartotojams, investicijų grąža yra taip pat ribojama. Šie veiksniai neskatina įmonių stengtis veikti efektyviau.

***Įsiskolinimo koeficientas (R2) \_ (visi įsipareigojimai/turtas) x 100***

|  |  |
| --- | --- |
| **Rodiklį įtakojantys veiksniai** | **Galimos įtakos komentaras** |
| **Trumpalaikės paskolos apyvartinėms lėšoms** dėl sezoniškumo arba dėl kitų paminėtų priežasčių? | Dėl apyvartinių lėšų trūkumo esant sezoniškumui taip pat dėl patiriamų didesnių sąnaudų nei buvo įvertintos bazinėje šilumos kainoje, **įmonė yra priversta apyvartinėms lėšoms skolintis iš banko**. |
| Ilgalaikės **paskolos, paimtos** didesnio investicinio **projekto įgyvendinimui.** | Investicijas skolintomis lėšomis.  **Investicijos įgyvendinamos skolintomis lėšomis**, o palūkanos pripažįstamos, kaip nebūtinos sąnaudos ir į kainą neįskaičiuojamos. |
| **Maža turto vertė dėl nusidėvėjimo**, dėl reikšmingos dalies subsidijų, įgyvendinant investicinius projektus ar pan. | Įmonės valdomas **turtas sensta**, o dėl lėšų trūkumo **įmonė neturi galimybės atlikti naujų investicijų**. |

Išvados:

1. Kuo mažesnė vertė – tuo aukštesnis balas. Skatinama kuo mažiau skolintis, tačiau WACC skaičiavimuose naudojama optimali **kapitalo struktūra, kuri kaip tik skatina daugiau skolintis**. **Nuosavų lėšų kaupti negalima**, nes reguliuojamu pelnu reikia dalintis su vartotojais. **Skirtingai negu NŠG**...
2. Jeigu **didelė turto vertė,** tai ir **didesnės** susijusios **sąnaudos šilumos kainoje**.

***Einamojo likvidumo koeficientas (R3) \_ (trumpalaikis turtas)/(trumpalaikiai įsipareigojimai)***

|  |  |
| --- | --- |
| **Rodiklį įtakojantys veiksniai** | **Galimos įtakos komentaras** |
| Didelis **vartotojų įsiskolinimas** | Vartotojų įsiskolinimai **metų pabaigoje labai reikšmingai išauga** dėl sezoniškumo bei padidėjusio pradelsimo šildymo laikotarpiu.  Pagrindiniai įmonių **skolininkai – socialinių būstų** **gyventojai**. |
| Sąlyginai mažas įsipareigojimas už dujas | Dujas perkant biržoje **praktiškai 60 proc. mėnesinio poreikio yra apmokama avansu** (pvz. 2018 m. pabaigoje buvo daugiau nei 7 mln. eurų avansas). Tokiu atveju susidaro **didelis skirtumas tarp trumpalaikio turto ir trumpalaikių įsipareigojimų**. |

Išvados:

1. Aukštesnė nei 2 reikšmė **gali rodyti neefektyviai naudojamas atsargas** bei **neefektyviai valdomą kitą trumpalaikį turtą** ir įsipareigojimus
2. Likvidumo **koeficientą apsprendžia sezoniniai svyravimai**.
3. Turėtų būti ne kuo didesnis koeficientas, **tačiau optimalus CŠT sektoriui**. Optimaliam rodikliui nustatyti reikalingi skaičiavimai, o ne paimti dabar VERT naudojama 60/40. Nes šilumos tiekimo įmonės labai skirtingos ir **vienas rodiklis nebūtinai tiks visoms**.

***Pirkėjų įsiskolinimo koeficientas (365 d.\*) (R4) -* (**pirkėjų **įsiskolinimas/**pardavimo **pajamos) x 365\***

|  |  |
| --- | --- |
| **Rodiklį įtakojantys veiksniai** | **Galimos įtakos komentaras** |
| **Priklauso nuo vartotojų ekonominio pajėgumo** (regiono, šilumos kainų lygio, socialiai remtinų vartotojų dalies ir jų motyvacijos ir t.t.) | Sąlyginai dideles pradelstas skolas nulemia ir tai, kad **šilumos tiekimo įmonės iš esmės neturi jokių galimybių nutraukti paslaugos tiekimą** (priešingai nei kitos komunalinės įmonės). Todėl yra būtina keisti reguliavimą šioje srityje. |
| **Lemia ir lapkričio mėnesio temperatūra** arba metinė pardavimų apimtis, susijusi su klimato sąlygomis ar pan. | Pirmiausia lemia veiklos sezoniškumas. **Metų pabaigai paskaičiuotas rodiklis visada bus reikšmingai didesnis** nei tas pats rodiklis paskaičiuotas birželio pabaigai. Kitas dalykas yra ir tai, kad šildymo sezono metu vartotojai įprastai pradeda labiau vėluoti apmokėti skolas, todėl išauga ne tik nepradelstų, bet ir pradelstų skolų apimtys.  Balanse pirkėjų įsiskolinimas yra su gruodžio mėnesio priskaitymu.  Pirkėjų **įsiskolinimas turėtų būti** ne 12.31, o galbūt **12 mėnesių vidurkis.** |

Išvados:

1. Vartotojų **įsiskolinimo mastai labiausiai priklauso nuo teisinio reguliavimo** – kaip galima motyvuoti ir išieškoti skolas
2. Finansinio pajėgumo vertinimui **reiktų skaičiuoti vidutinį pirkėjų įsiskolinimo lygį**, taip sumažinant bent jau sezoniškumo įtaką. Metų pabaigai šis rodiklis yra paprastai didesnis ir neatspindi realios situacijos įmonėje.

**APIBENDRINIMAS IR REKOMENDACIJOS:**

1. Dabartiniai finansinio pajėgumo vertinimo **rodikliai mechaniškai perkelti iš laisvoje konkurencinėje rinkoje taikomų kriterijų**. Tačiau tai netinka sezoniškai veikiančiai, uždarai ir reguliuojamai šilumos tiekimo rinkai.
2. Reiktų pažiūrėti, kokius finansinius rodiklius taiko bankai CŠT įmonėms. Nepaisant to, kad **šilumos tiekėjai** veikia monopolinėje reguliuojamoje rinkoje, bankai finansavimo klausimusturi spręsti **lygiai tokiomis pačiomis sąlygomis** kaip ir **veikiančiomis rinkos sąlygomis**.
3. **Įsiskolinimo lygis labai priklauso nuo teisinio ir ekonominio reguliavimo**, nuo **klimato pokyčių**, nuo **valstybės paramos** ir t.t.
4. Kelia **abejonių atskirų rodiklių vienoda įtaka suminiam rodikliui** – jie ne lygiaverčiai?
5. **Mažose įmonėse rodikliai kasmet gali būti labai skirtingi** – geriau naudoti vidutinius už kelis metus, *pvz., pagal 3-5 m. duomenis*?
6. **Vertės turėtų būti** ne maksimalios, tačiau **optimalios.**
7. Reikėtų **iš esmės įvertinti finansinio pajėgumo reguliuojamoje rinkoje tikslingumą, prasmę** ir gal būt naudoti kitus rodiklius...
8. Derinant investicijas įmonės finansinis pajėgumas turi būti pakankamas, **jei** finansinio pajėgumo **rodikliai neigiami** įmonei **gali būti nederinamos investicijos**. Kaip **išsikapstyti** iš „finansinės“ duobės?
9. Šilumos tiekimo įmonių, kurios labai skirtingos veiklos apimtimis, pelningumą teisingiau būtų skaičiuoti eliminuojant pelno mokesčio dydį ir palūkanų sąnaudas, t.y. **vertinimui naudoti veiklos pelną prieš palūkanas ir mokesčius (EBIT)**. Tai parodytų pagrindinės įmonės veiklos pelną, kadangi būtų eliminuoti faktoriai, kurie su šilumos tiekimo veikla nėra tiesiogiai susiję, tuo labiau, kad palūkanos neįtraukiamos į kainas ir o skolintis ar ne - įmonės vadovybės pasirinkimas.
10. Turint mažą įsiskolinimo koeficiento (R2) reikšmę yra lengviau gauti paskolų nei su aukšta rodiklio reikšme. Kreditus teikiančios finansinės institucijos analizuoja įmonių kapitalo struktūrą ir, **esant didelei rodiklio reikšmei, nepavyktų gauti paskolų** nei investicijoms, nei apyvartinėms lėšoms.
11. Vertinant einamojo likvidumo koeficientą (R3), **kritiškiau reikėtų vertinti trumpalaikį turtą**. Saugaus likvidumo koeficiento reikšmė 1,5-2,0 nereiškia, kad nėra grėsmės įmonės likvidumui, nes atsargose gali būti (ir yra!) daug nelikvidžių prekių, o **pirkėjų skolose apskaityta daug abejotinų skolų**, kurių įmonės negali išsiieškoti.

Dabartinis VERT taikomas finansinio pajėgumo šilumos ūkyje vertinimas turi daug trūkumų, o pagal jį paskelbti reguliuojamų įmonių reitingai **neadekvačiai vertinami** tiek turto savininkų (**savivaldybių**) atstovų, tiek ir **kreditavimo įstaigų**. Kviečiame **iš esmės peržiūrėti reguliuojamų įmonių finansinio pajėgumo vertinimo sistemą**, nustatyti objektyvius kriterijus ir korektiškai atlikti šią procedūrą, atsižvelgiant į CŠT sektoriaus teisinius-reguliacinius ir ekonominius ypatumus.